Title: 1
Author: sirotna
Last saved by: dobiasova
Company: mpsvr

Príloha 1

Projekty týkajúce sa problematiky násilia voči ženám

Projekt (IS EQUAL)

Názov projektu: Ženy v ohrození - zvyšovanie kvality života žien v ohrození s orientáciou na rozvoj sociálnych zručností a uplatnenie na trhu práce

Konečný prijímateľ: Pomoc ohrozeným deťom

Cieľ projektu:
Hlavným cieľom projektu je prispieť k vytvoreniu efektívneho modelu práce s ohrozenými ženami tak, aby sa zvýšili ich šance žiť plnohodnotným životom a získať prácu, ktorá by im zabezpečila dôstojné prežitie.

Obsah projektu: 
Projekt Ženy v ohrození – zvyšovanie kvality života žien v ohrození s orientáciou na rozvoj sociálnych zručností a uplatnenie na trhu práce sa zameriava na pomoc týraným a súčasne nezamestnaným ženám, a to prostredníctvom individuálneho poradenstva a skupinových tréningovo-vzdelávacích programov v dvoch poradensko-tréningových centrách (Bratislava, Čadca). 

Zámerom projektu je vytvoriť komplexnú metodiku práce s cieľovou skupinou, overiť ju v praxi a overené riešenia ďalej šíriť prostredníctvom vzdelávania profesionálov z MVO, štátneho i verejného sektora. Pri práci s ohrozenými ženami či rodinami sa preferuje holistický prístup k rodine, čo sa v danom projekte prejavuje tým, že plánuje overovať v praxi i program pre agresorov – manželov klientiek. Projekt sa priamo zameriava na znižovanie rodovej nerovnosti v praxi, odbúravanie rodových stereotypov pri priamej práci s týranými ženami, príp. ich partnermi.

Oblasť realizácie: 
Západoslovenský a Stredoslovenský kraj

Výška poskytnutého príspevku: 
9 000 000,- Sk z toho časť ES 5 308 713,50 Sk a ŠR zdroj 3 691 286,50 Sk.
 
Obdobie realizácie: 
2.3.2005 - 28.2.2008

Projekt (IS EQUAL, opatrenie 4.1): 

Názov projektu: Sexuálne obťažovanie na pracovisku
Vedúci partner: Združenie žien Slovenska
Partneri: 
Úrad práce, sociálnych vecí a rodiny Zvolen
Úrad práce, sociálnych vecí a rodiny Banská Štiavnica
Komisia rovnosti príležitostí mužov a žien pri KOZ SR

Cieľ projektu: 
Zmena postojov verejnosti k sexuálnemu obťažovaniu na pracovisku a jeho eliminácia rodovou senzibilizáciou zamestnávateľov a zvýšením vedomostí zamestnancov o jeho formách a dôsledkoch. 

Obsah projektu: 
Riešenie problému vyskytujúceho sa sexuálneho obťažovania na pracovisku a vplývanie na povedomie verejnosti o možnostiach právnej obrany voči nemu ako aj o ďalších možnostiach  riešenia,
- informačnou kampaňou k problému sexuálneho obťažovania na pracovisku otvoriť verejnú diskusiu o tomto probléme a medializovať prípady dobrej praxe zo zahraničia. Keďže sexuálne obťažovanie je súčasťou diskriminácie na základe pohlavia, celá kampaň a vzdelávacie aktivity (kurzy zvyšovania rodového povedomia) budú orientované komplexne na rodovú problematiku a v jej rámci podrobne na sexuálne obťažovanie a rodovo podmienené obťažovanie. 
Prieskum výskytu sexuálneho obťažovania na pracovisku poskytne reálny základ pre tvorbu opatrení na prevenciu a elimináciu sexuálneho obťažovania na pracovisku. Podľa medzinárodných noriem obete násilia majú právo na bezplatné poradenstvo a právne zastupovanie. Takéto psychologické a právne poradenstvo a právna pomoc obetiam je poskytovaná práve v rámci projektu. 

Cieľové skupiny: 
Verejnosť, zamestnanci, zamestnankyne, zamestnávatelia, obete diskriminácie a sexuálneho obťažovania 

Oblasť realizácie: celá SR

Výška finančných prostriedkov:  
7 000 000,- Sk z  toho časť ES 5 179 750,- Sk a ŠR 1 820 250,- Sk.

Obdobie realizácie:
9.3.2005 – 30.9.2008

Projekt (JPD Bratislava Cieľ 3): 

Názov projektu: Alternatíva II - podpora rozvoja kľúčových kompetencií znevýhodnených skupín žien ohrozených sociálnou exklúziou

Konečný prijímateľ: Slovenské krízové centrum Dotyk

Cieľové skupiny: 
Ženy (ale aj muži), ktoré sa stali obeťami domáceho násilia; ženy, ktoré sa stali obeťami obchodovania s ľuďmi a ženy diskriminované na trhu práce pre svoju národnosť, vek alebo zdravotné postihnutie.
Cieľ a obsah projektu: 
Cieľom projektu je podpora rozvoja kľúčových kompetencií znevýhodnených skupín žien ohrozených sociálnou exklúziou.

Zámerom projektu je:
- vytvorenie poradensko - informačno-motivačného a školiaceho strediska,
- sprístupnenie vzdelávacích aktivít formou vzdelávania vlastným tempom za pomoci odborných školiteľov s individuálnym prístupom – odbúravanie strachu z neúspechu.   Individuálna intervenčná stratégia vychádzajúca z ľudsko-právneho prístupu k skupinám žien diskriminovaných v pracovnom procese pre svoju chudobu, národnosť, vek alebo zdravotné postihnutie, 
- rozšírenie činnosti hlavného  intervenčného centra o vzdelávacie aktivity, 
- udržateľnosť pracoviska prvého kontaktu na poskytovanie psychologicko-sociálno-právneho poradenstva,
- vytvorenie náhradného ubytovania pre krízové prípady, aby pomoc mohla byť poskytovaná komplexne, t. j. aby bola zameraná nielen na poradenstvo, vzdelávanie, ale aj na riešenie koreňov vzniku problému a konkrétnej pomoci zabezpečujúcej prežitie krízového obdobia.

Oblasť realizácie:
Bratislavský kraj

Výška poskytnutého príspevku: 
12 636 305,- SK z toho časť ES 6 318 152,50 Sk a ŠR zdroj 6 318 152,50 SK.
 
Obdobie realizácie: 
1.8.2007- 31.10.2008